open-index/open-wikipedia-markdown huggingface dataset:
Parenkyymisolukko

**Parenkyymisolukko** eli **tylppysolukko** on kasvien elävää perussolukkoa. Ruohovartisten kasvien soluista suurin osa on parenkyymisolukkoa. Parenkyymisolukkoa on tavallisesti joka puolella kasvia, niin juurissa, varsissa kuin lehdissäkin. Juurissa parenkyymisolukkoa on muun muassa juuren kuori, varsissa johtojänteiden ympärillä ja lehdissä mesofyllissä. Yleistetysti parenkyymisolukkoa on kaikki se kasvin elävä solukko, joka ei kuulu muihin solukkotyyppeihin.

Parenkyymisolukon soluilla voi olla erilaisia tehtäviä sijainnistaan riippuen. Lehdissä oleva parenkyymisolukko sekä ruohovartisilla kasveilla myös suuri osa varren parenkyymisolukon soluista on tavallisesti yhteyttävää solukkoa. Yhteyttävää parenkyymisolukkoa kutsutaan klorenkyymiksi. Parenkyymisolukon soluihin voidaan myös varastoida aineita tai ne voivat antaa tukea tai pitää osaltaan kasvia pystyssä, kuten tukisolukonkin (kollenkyymin ja sklerenkyymin) solut, jotka ovat myös muodostuneet parenkyymisolukon soluista. Lisäksi tuuletussolukko eli aerenkyymi on muodostunut parenkyymisolukosta. Parenkyymisolukon solut eivät yleensä muodostuttuaan enää jakaudu, vaikka säilyttävätkin jakautumiskykynsä.

## Kuvia

Tiedosto:Stem-Parenchyma40x1.jpg | Johtoparenkyymiä 40x
Tiedosto:Stem-Parenchyma100x1.jpg | Johtoparenkyymiä 100x
Tiedosto:Stem-Parenchyma400x1.jpg | Johtoparenkyymiä 400x
Tiedosto:Stem-Parenchyma400x6.jpg | Johtoparenkyymiä 400x
Tiedosto:Stem-Parenchyma400x8.jpg | Johtoparenkyymiä 400x


## Lähteet
* 
* Lab I Introduction to Plant structure 
### Viitteet
Hr. Ms. K III

**Hr. Ms. K III** oli Alankomaiden kuninkaallisen laivaston K III -luokan sukellusvene.

## Valmistus

Alus tilattiin Koninklijke Maatschappij De Scheldeltä Vlissingenistä ja sen köli laskettiin 15. heinäkuuta 1915. Alus laskettiin vesille 12. elokuuta 1919 ja se otettiin palvelukseen 9. heinäkuuta 1920.

## Palvelus
Alus lähti 4. syyskuuta 1920 Vlissingenistä merelle ja se matkasi Ferrolin, Algerin, Maltan, Aleksandrian, Port Saidin, Suezin kanavan, Adenin, Colombon, Padangin ja Tanjong Priokin kautta Surabayaan, jonne se saapui 18. joulukuuta. Alus oli ensimmäinen Alankomaiden laivaston sukellusvene, joka suoritti matkan ilman saattajaa.

Alus poistettiin palveluksesta vuonna 1934 ja se romutettiin Hollannin Itä-Intiassa.

## Lähteet

*

### Viitteet
Tylppysolu

**Tylppysolut** eli **parenkyymisolut** ovat kasvien parenkyymisolukon eli tylppysolukon soluja. Tylppysolut ovat eläviä, muodoltaan vaihtelevia ja melko erilaistumattomia soluja. Muodostuttuaan tylppysolut eivät yleensä enää jakaudu, vaikka säilyttävätkin jakautumiskykynsä. Tylppysoluja on eri puolilla kasvia, suurin piirtein kaikissa kasvinosissa, ja ne toimivat yhteyttävinä soluina, aineita siirtävinä soluina, varastosoluina, tukisoluina sekä yleisesti kasvien rakenteiden "täytteinä". Tylppysoluista kehittyvät myös kollenkyymin ja sklerenkyymin solut. Tylppysoluista voidaan erotella erilaisia tyyppejä niiden ulkomuodon, sijainnin tai tehtävien perusteella. 

## Tylppysolutyyppejä
* **pylvästylppysolu**: lehden mesofyllissä pylvästylppykerroksessa oleva lieriömäinen yhteyttävä solu 
* **hohkatylppysolu**: lehden mesofyllissä hohkatylppykerroksessa oleva kuutiomainen, yleensä yhteyttävä solu 
* **pilttuutylppysolu**: tylppysolu, jonka soluseinät ovat paksuuntuneet epätasaisesti 
* **tähtitylppysolu**: tylppysolu, joka on ulkomuodoltaan tähtimäinen ja tavallisesti aerenkyymiä muodostava solu
Chaoyangsaurus

**Chaoyangsaurus** (nimen merkitys: ”Chaoyangin lisko”) on sukupuuttoon kuollut varhaisiin sarvinaamoihin kuuluva dinosaurussuku, joka eli myöhäisjurakauden Tithonos-vaiheella nykyisessä Kiinassa. Sen fossiilit löydettiin Liaoningin maakunnasta vuonna 1983, mutta niitä ei tutkittu tarpeeksi, ja *Chaoyangsaurus* kuvattiin tieteelle vasta vuonna 1999. Löydetyn yksilön jäänteet koostuvat kallon etuosasta ja alaleuasta sekä osasta selkärankaa. Alaleuka oli hyvin samanlainen kuin *[[Psittacosaurus|Psittacosauruksella]]*, jota ennen *Chaoyangsauruksen* kuvausta pidettiin basaalisimpana eli ”primitiivisimpinä” sarvinaamana. 2000-luvulla on kuvattu vieläkin vanhempia ja basaalisempia sarvinaamoja, jotka yhdessä *Chaoyangsauruksen* kanssa muodostavat heimon Chaoyangsauridae.

*Chaoyangsauruksen* pää oli hyvin leveä ja hampaiden sijainti osoittaa, että sillä oli posket. Eläin oli arviolta noin metrin pituinen ja painoi kuusi kiloa. *Chauyangsaurus* oli oletettavasti kevytrakenteinen, kaksijalkainen nopea juoksija. Se käytti ravinnokseen matalaa kasvillisuutta. *Chauyangsauruksen* elinympäristöä olivat vesistöiset metsät, joissa talvet olivat viileitä ja hieman lumisia.

## Lähteet
I Created Disco

**I Created Disco** on skotlantilaisen DJ-tuottaja Calvin Harrisin debyyttialbumi. Sen julkaisivat Fly Eye Records sekä Columbia Records 15. kesäkuuta 2007.

## Kappaleet

## Arvostelut
* Metacritic: 59/100
* Allmusic: 
* The Guardian: 
* Pitchfork Media: 3.7/10

## Lähteet
Hr. Ms. K V

**Hr. Ms. K V** oli Alankomaiden kuninkaallisen laivaston K V -luokan sukellusvene.

## Valmistus

Alus tilattiin Wilton-Fijenoordilta Rotterdamista ja sen köli laskettiin 4. huhtikuuta 1916. Alus laskettiin vesille 20. marraskuuta 1919 ja se otettiin palvelukseen 15. syyskuuta 1920.

## Palvelus
Alus lähti 18. lokakuuta 1920 Nieuwediepistä merelle ja se matkasi ilman saattajaa Tunisin, Port Saidin, Adenin ja Colombon kautta Surabayaan, jonne se saapui 26. tammikuuta 1921.

Alus poistettiin palveluksesta elokuussa 1937.

## Lähteet
*

### Viitteet
Intel Developer Forum

**Intel Developer Forum** (lyhyemmin **IDF**) on Intelin järjestämä kehittäjätapaaminen, jossa se on yleensä julkistanut uuden prosessoriarkkitehtuurinsa ja kertonut tärkeimmistä uusista hankkeistaan. Ensimmäinen IDF järjestettiin 1997 San Joséssa, josta se siirtyi parin vuoden päästä San Franciscoon. Viimeinen IDF järjestettiin vuonna 2016. Intel ilmoitti huhtikuussa 2017 peruvansa sille vuodelle suunnitellun IDF-tapahtuman ja lopettavan niiden järjestämisen. Intel perusteli päätöstä laajentumisellaan PC-suoritinvalmistajasta datayhtiöksi, mutta lopettamispäätös tulkittiin myös uhkana kuluttajaluokan prosessoreiden tulevaisuudelle. Intel ilmoitti IDF:n jälkeen jakavan viestintäänsä useaan pienempään tapahtumaan.

## Lähteet

## Aiheesta muualla
Naréna

**Naréna** on maalaiskunta ja sen keskuskylä Koulikoron alueen Kangaban piirissä Malissa. Se sijaitsee Mandinguevuorten eteläpuolella 70 kilometriä Kangabasta pohjoiseen. Kunnassa on 12&nbsp;600 ja keskuskylässä 6&nbsp;000 asukasta (vuonna 2009, väestönlaskenta).

Narénan kunnan pinta-ala on arviolta 472 neliökilometriä. Se rajoittuu etelässä Kangaban piirin Karanin ja Benkadin, lännessä Balan Bakaman, pohjoisessa Katin piirin Sobran ja Sibyn ja idässä Bancoumanan kuntiin. Seutu kuuluu Sudanin vyöhykkeeseen. Kasvillisuus on pensas- ja metsäsavannia. Kunnan alueella virtaavat Nigerin pienet sivujoet Fakassa, Kitakourou, Wouloussogo, Sékégué ja Taoutako.

Kuntaan kuuluu kuusi kylää ja useita pikkukyliä. Asukkaat ovat etupäässä mandinkoja. Lisäksi on fulbeja, dogoneja ja bambaroita.

Narénan kautta kulkee Bamakon ja Guinean välinen maantie RN5. Seudun pääelinkeino on maanviljely. Tärkeimmät viljelykasvit ovat durra, maissi, riisi, hirssi, maapähkinä, puuvilla, hedelmät ja vihannekset. Lisäksi hyödynnetään metsiä sekä harjoitetaan karjanhoitoa, käsityöammatteja, kullankaivuuta ja kaupankäyntiä.

## Lähteet
Puuinfo

**Puuinfo Oy** on voittoa tavoittelematon yhtiö, jonka tehtävänä on luoda kysyntää puutuotteille rakentamisessa ja sisustamisessa. Päämääräänsä Puuinfo pyrkii välittämällä tietoa puun käytöstä käytännönläheisessä muodossa. Toiminnan kohderyhminä ovat sekä kuluttajat että ammattilaiset. Yhtiön tavoitteena on olla heille sekä tuotteita valmistavalle teollisuudelle ja rakennustarvikekaupalle kanava saada ja välittää tietoa puutuotteista ja niiden käytöstä.

Puuinfon omistavat Metsäteollisuus ry, Sahateollisuus ry ja Suomen Puutavara- ja Rakennustarvikekauppiasyhdistys SPY ry sekä Maa- ja Metsätaloustuottajain keskusliitto MTK ry. Toiminta rahoitetaan osakkaiden vuosimaksuilla sekä palveluiden ja projektien myyntituloilla.

## Toiminta
* **Puuinfo.fi**. Puuinfo.fi on maksuton Internet-palvelu, jonka käyttö ei edellytä rekisteröitymistä. Palvelussa on neljä osiota: Rakentaminen, Tuotteet, Puutieto ja Tee se itse. Sivustolla on kuukausittain yli 30 000 erillistä kävijää.
* **Puulehti**. Vuodesta 1980 ilmestynyt pääasiassa arkkitehdeille ja suunnittelijoille tarkoitettu PUU-lehti esittelee suomalaista puuarkkitehtuuria ja -rakentamista. Se on tarkoitettu edistämään puutuotteiden käyttöä rakentamisessa ja sisustamisessa. 
* **[[Puupalkinto]]**. Puupalkinto jaetaan vuosittain kannustuksena rakennukselle, sisustukselle tai rakenteelle, joka edustaa korkealaatuisena pidettyä suomalaista puuarkkitehtuuria, tai jossa puuta on käytetty innovatiivisena pidetyllä tavalla. Puupalkinto on jaettu vuodesta 1994 alkaen.
* **[[Puupäivä]]**. Puuinfon valtakunnallinen Puupäivä järjestetään vuosittain. Se kokoaa yhteen satoja teollisuuden, kaupan sekä kunta- ja rakennusalan päättäjiä. Päivän aikana on useita seminaareja muun muassa puuarkkitehtuurista, rakennustekniikasta, tutkimuksesta, puuteollisuudesta ja puun kaupasta.
* **wooproducts.fi.** Puuinfon julkaisema ja ylläpitämä kansainvälinen tuote-esittelysivusto suomalaisille puutuotteille. Tavoitteena on suomalaisten yritysten kansainvälisen asiakaskontaktien ja tarjouskyselyjen lisääminen. Sivuston kohderyhmiä ovat puutuotteiden ostajat ja hankinnoista päättävät ammattilaiset.
* **woodarchitecture.fi.** Monikielinen arkkitehtuurisivusto esittelee suomalaista puuarkkitehtuuria ja puurakentamisen ratkaisuja. Julkaisun kohteet ovat esimerkkejä eri käyttötarkoituksisista rakennuksista saunamökeistä kerrostaloihin ja suuriin julkisiin rakennuksiin.

## Lähteet

## Aiheesta muualla
* Puuinfo.fi-sivusto
* Puupäivä
* Woodproducts.fi-sivusto
* Woodarchitecture arkkitehtuurisivusto
Hr. Ms. K IV

**Hr. Ms. K Iv** oli Alankomaiden kuninkaallisen laivaston K III -luokan sukellusvene.

## Valmistus

Alus tilattiin 1. lokakuuta 1915 Koninklijke Maatschappij De Scheldeltä Vlissingenistä ja sen köli laskettiin 30. joulukuuta 1915. Alus laskettiin vesille 2. heinäkuuta 1920 ja se otettiin palvelukseen 27. huhtikuuta 1921.

## Palvelus
Alus lähti 3. syyskuuta 1921 Vlissingenistä merelle ja se matkasi Algerin, Suezin kanavan, Adenin ja Colombon kautta Tandjong Priokiin, jonne se saapui 23. joulukuuta. Aluksen etummaisessa akkuhuoneessa tapahtui räjähdus Colombossa 9. marraskuuta, jolloin kaksi miestä sai surmansa ja yksi loukkaantui.

Alus poistettiin palveluksesta vuonna 1936.

## Lähteet
}
*

### Viitteet
Lielahden koulu

**Lielahden koulu** on Länsi-Tampereella, Lintulammessa sijaitseva yhtenäiskoulu, jossa toimivat luokat 1–9 ja esiopetus.​

Koulun toimitiloihin kuuluu seitsemän rakennusta. Päärakennus oli remontissa kesään 2017 asti ja tästä johtuen siellä normaalisti opiskelevat 7.–10.-luokkalaiset olivat siirtotiloissa entisen Kodin 1:n rakennuksessa Lielahdessa. Tiilitalossa opiskelevat esikoululaiset ja alkuopetus. Puutalo on myös peruskorjattu. Uudisrakennus sisältää kuvataideluokan, liikuntasalin ja musiikkiluokan, ja siinä ovat myös nuorisotilat. Entisen Lielahden terveysaseman remontoiduissa tiloissa opiskelee alakoululaisia. Koululla oli vuosina 2018-2020 Lentävänniemen koulu väistössä siirrettävissä parakeissa.​

## Historia
Vuonna 1900 Niemen alueelle perustettiin alakoulu nimeltä Harjuntaustan koulu, joka aloitti toimintansa Niemen talon tiloissa. Siellä opiskeli ensimmäisenä vuotena 36 oppilasta, ja luokkia oli neljä. Koulun ensimmäinen opettaja oli Edvard Silenius. Vuosien kuluessa oppilaiden määrä kasvoi ja tila alkoi loppua, joten koululle alettiin suunnitella uusia tiloja Lielahden alueelle. Tiilirakennus ja puurakennus valmistuivat vuonna 1924, jonka jälkeen koulu muuttui Lielahden alakouluksi. Rakennusten arkkitehtinä toimi Toivo Salervo. Lisäksi koululle rakennettiin päärakennus vuonna 1986, koska Lielahteen haluttiin myös yläkoulu. Näin syntyi Lielahden yhtenäiskoulu.​

## Lähteet

*https://tampere.fi/lielahdenkoulu
*http://www.tampere.fi/tilakeskus/rakennuttaminen/kaynnissaolevatrakennushankkeet/lielahdenkoulujanuorisotilapaarakennuksenperusparannusjalaajennus.html
* http://docplayer.fi/24374656-Lielahden-koulun-rakennushistoriaselvitys-vanha-tiilikoulu-ja-puukoulu.html

## Aiheesta muualla
* https://www.aamulehti.fi/kotimaa/ylakoululaiset-tampereella-karuihin-tiloihin-luokka-vaihtuu-verhoilla-jaettuun-huonekaluhalliin-23679921/
* https://www.aamulehti.fi/kotimaa/lielahden-ylakoululaiset-aloittivat-lukuvuoden-erikoisissa-tiloissa-melu-hairitsee-keskittymista-23874353/
Antidiureettisen hormonin epäasianmukaisen erityksen oireyhtymä

**Antidiureettisen hormonin epäasianmukaisen erityksen oireyhtymä** eli **SIADH** tarkoittaa oiretilaa, jossa antidiureettisen hormonin eritys aivolisäkkeen takalohkosta tai jostain muusta lähteestä on epätarkoituksenmukaisen runsasta. Tämä johtaa veden poistumisen vähentymisen kautta veritilavuuden kasvuun (hypervolemia) ja edelleen laimentumisen vuoksi hyponatremiaan eli veren natriumpitoisuuden laskuun. Syntymekanismina ei ole niinkään natriumin menetys vaan sen laimentuma veden ylimäärän vuoksi.

Tilan tunnusmerkkejä ovat matala seerumin osmolaliteetti, matala natrium-pitoisuus ja normaali kreatiniinitaso. Virtsan ureakonsentraatio on korkea ja virtsamäärät matalia.
Martin Gould

**Martin Gould** (s. 14. syyskuuta 1981) on englantilainen snookerpelaaja, joka on kotoisin Harrow’sta. Hän on esiintynyt neljässä snookerin ranking-finaalissa, ja hän voitti German Mastersin vuonna 2016. Vuoden 2018 Championship Leaguessa Gould teki uransa ensimmäisen maksimibreikin. 

## Lähteet
* Martin Gould World Snooker. 
### Viitteet

## Aiheesta muualla
Parenkyymi

**Parenkyymi** tarkoittaa biologiassa perussolukkoa tai -kudosta. Kasvitieteessä parenkyymi tarkoittaa tylppysoluista muodostuvaa parenkyymisolukkoa ja eläintieteessä tarkasteltavan elimen peruskudosta.
Juan Sebastián Elcano

**Juan Sebastián Elcano** (sukunimi kirjoitetaan joskus **del Cano**, n. 1476 Getaria, Gipuzkoa, Kastilia – 4. elokuuta 1526 merellä) oli baskilaissyntyinen merenkulkija ja ensimmäinen maailmanympäripurjehdukselta koskaan palannut. Elcano lähti vuonna 1519 Fernão de Magalhãesin retkikunnan *Concepción*-laivalla purjehdukselle Indonesian Maustesaaria kohti Amerikan eteläpuolitse. Kun Magalhães kuoli Filippiineillä vuonna 1521, Elcano sai johtaakseen *Victorian*, toisen jäljelle jääneistä laivoista. Hän johdatti 18-miehiseksi supistuneen retkikunnan takaisin Espanjaan syyskuussa 1522, kiertäen näin koko maapallon ensimmäisenä ihmisenä. Elcano nimitettiin vuonna 1525 García Jofre de Loaisan Maustesaarien-retkikunnan johtavaksi luotsiksi, mutta hän ja de Loaisa kuolivat epäonnistuneella matkalla seuraavana vuonna.

## Lähteet

## Aiheesta muualla
Merinisäkäs

**Merinisäkkäät** ovat nisäkkäitä, jotka ovat sopeutuneet hyvin merielämään ja saavat ravintonsa pääasiassa vedestä. Useimmat merinisäkäslajit elävät meressä joko koko ajan tai ajoittain. Jotkin lajit elävät järvissä tai joissa, mutta niidenkin edeltäjien arvellaan kehittyneen meressä.

Useimmat biologit sisällyttävät merinisäkkäisiin nämä viisi nisäkäsryhmää:

* valaat (mukaan lukien delfiinit ja pyöriäiset)
* eväjalkaiset (hylkeet, merileijonat ja mursu)
* sireenieläimet (manaatit ja dugongi)
* merisaukko
* jääkarhu

Esihistoriallisina aikoina elivät lisäksi lahko Desmostylia, karhusuku *[[Kolponomos]]* ja vesilaiskiaiset.

Jokainen merinisäkkäiden ryhmä sopeutui merielämään itsenäisesti, eivätkä ryhmät ole taksonomisesti sukua toisilleen. Valaat ja sireenieläimet ovat menettäneet mereen sopeutuessaan kokonaan takaraajansa, eväjalkaisten takaraajat ovat sopeutuneet liikkumiseen vedessä, ja kaikki ryhmät ovat muuttuneet virtaviivaisiksi vedessä liikkumista varten. Vähiten ovat muuttuneet merisaukko ja jääkarhu.

Kaikille merinisäkkäille on yhteistä se, että ne saavat ruoastaan kaiken tai suurimman osan merestä, tai joskus makeasta vedestä. Valaat ja sireenieläimet viettävät koko elämänsä vedessä. Muut merinisäkkäät viettävät aikaa myös rannalla esimerkiksi lisääntyäkseen, levätäkseen tai luodakseen nahkansa.

## Katso myös
* Pohjois-Atlantin merinisäkäskomissio

## Lähteet

## Aiheesta muualla
Waysted

**Waysted** oli brittiläinen hard rock -yhtye, jonka perustivat entinen UFOn basisti Pete Way ja skotlantilainen solisti Fin Muir vuonna 1982. Yhtye julkaisi neljä studioalbumia ennen kuin hajosi vuonna 1987. Yhtye teki paluun vuonna 2003, ja oli toiminnassa Pete Wayn kuolemaan vuoteen 2020 asti.

Yhtyeen albumit *Vices* ja *Waysted* ylsivät Britannian albumilistalle, *Vices* parhaimmillaan sijalle 78. ja *Waysted* parhaimmillaan sijalle 73.

## Diskografia
### Studioalbumit
* 
* 
* 
* 
* 
* 
* 
* 

### Livealbumit
* 
* 
* 

## Jäsenet
* Pete Way – bassokitara (1982–1987, 2003–2020)
* Fin Muir – laulu (1982–1985, 2003–2020)
* Chris George – kitara (2004–2020)
* Paul Haslin – rummut (2003–2020)
* Nacho Jase – kitara (2007–2020)

### Entiset jäsenet
* Neil Wilkinson – kitara (2007)
* Danny Vaughn – laulu, tamburiini (1985–1987)
* Johnny Dee – rummut (1985–1987)
* Jimmy DiLella – kosketinsoittimet, kitara (1985–1987)
* Paul Raymond – kosketinsoittimet, kitara (1982–1984)
* Ron E. Kayfield – kitara (1982–1983)
* Frank Noon – rummut (1982–1984)
* Barry Bennedetta – kitara (1983)
* Decca Wade – rummut (1984)
* Neil Shepard – kitara (1984)
* Andy Parker – rummut (1984–1985)
* Paul Chapman – kitara (1984–1987; 2003–2004)
* Phil Taylor – rummut (1985)
* Jerry Shirley – rummut (1985)
* Martin Chaisson – kitara (1987)
* Eric Gamens – kitara (1987)
* Jon Deverill – laulu (1987)

## Lähteet

## Aiheesta muualla
* Yhtyeen MySpace -sivu
* Yhtyeen Facebook -sivu
Aarne Oikarinen

**Aarne Iisakki Oikarinen** (s. 28. huhtikuuta 1949 Muhos) on Oulun yliopiston iho- ja sukupuolitautien professori emeritus.
 
## Henkilöhistoria
Oikarisen vanhemmat olivat Iikka Julius Oikarinen ja Martta Sofia Piippo. Hänen veljensä on hammaslääkäri, professori ja keskustalainen kunnallispoliitikko Kyösti Oikarinen. Oikarinen tuli ylioppilaaksi Muhoksen yhteiskoulusta 1968, suoritti lääketieteen lisensiaatin tutkinnon Oulun yliopistossa 1974 ja väitteli siellä lääketieteen tohtoriksi 1977. Iho- ja sukupuolitautien erikoislääkäriksi hän valmistui 1982. Hänen puolisonsa vuodesta 1980 on lääketieteen lisensiaatti Heljä-Terttu Puhakainen. Oikarisen ensimmäinen puoliso Miss Suomi Ritva Lehto menehtyi kesällä 1971 vain muutama päivä häiden jälkeen. Oikarinen julkaisi vuonna 2016 omakustanteena lähes 400-sivuisen muistelmateoksen *Isän ja äidin tarina* suvustaan ja kotikylästään Muhoksen Kylmälänkylästä ja vuonna 2018 omaelämäkerrallisen teoksen *Vilukylästä lääkäriksi*.

## Ammattiura
Oikarinen toimi terveyskeskuslääkärinä Pulkkilassa 1974–1975, assistenttina Oulun yliopistossa 1975–1977, Oulun yliopistollisen sairaalan iho- ja sukupuolitautien apulaislääkärinä 1977–1981, ihotautien klinikan apulaisopettajana 1982–1990, hallinnollisena apulaisylilääkärinä 1991–1997 ja ylilääkärinä vuodesta 1998. Apulaisprofessorina Kalifornian yliopistossa Los Angelesissa hän työskenteli 1982–1984 ja Suomen Akatemian tutkijana 1987–1989 sekä 1990–1991. Oulun yliopiston iho- ja sukupuolitautien va. apulaisprofessori ja va. professori Oikarinen oli 1991–1995 ja professori vuodesta 1998. Hänellä on yli 150 tieteellistä ja ammatillista julkaisua. Eläkkeelle Oikarinen jäi vuonna 2012.

## Lähteet

## Kirjallisuutta
* 

## Aiheesta muualla
*
Group Therapy (Above & Beyondin albumi)

**Group Therapy** on brittiläisen trance-trion Above & Beyondin toinen studioalbumi. Se julkaistiin levy-yhtiöllä Anjunabeats 6. kesäkuuta 2011. Albumi sisältää yhteistyönä työstettyjä kappaleita Zoë Johnstonin ja Richard Bedfordin kanssa.

## Kappaleet

## Lähteet
Mutsu

**Mutsu** voi tarkoittaa:

* Mutsu, Japanin kaupunki Aomorin prefektuurissa
* Mutsun provinssi, Japanin entinen provinssi
* Mutsunlahti, Tyynenmeren lahti Japanin Honshūn saaren rannikolla Aomorin prefektuurissa
* Mutsu, Viron kylä Vastseliinan kunnassa
* *[[NS Mutsu]]*, japanilainen ydinkäyttöinen kauppalaiva
* *[[Mutsu (1920)]]*, keisarillisen Japanin laivaston Nagato-luokan taistelulaiva
* Mutsu Munemitsu (1844–1897), japanilainen Meiji-kauden diplomaatti
Mari Saat

**Mari Saat** (s. 1947 Tallinna) on virolainen kirjailija ja taloustieteilijä. Hän on julkaissut vuodesta 1973 alkaen useita proosateoksia ja lastenkirjoja sekä oppikirjan ja esseekokoelman. Saat on opettanut yritysetiikkaa Tallinnan teknillisessä yliopistossa 1990-luvulta asti ja toiminut myös yritysetiikan apulaisprofessorina.

Saatin romaani *Lasnamäe lunastaja* (2008) sai ilmestymisvuonnaan Viron valtion kirjallisuuspalkinnon. Teos julkaistiin vuonna 2011 suomeksi nimellä *Lasnamäen lunastaja*. Teos kertoo vironvenäläisestä yksinhuoltajaäidistä ja tyttärestä, jotka joutuvat taloudelliseen ahdinkoon äidin jäätyä työttömäksi. Äiti ryhtyy prostituoiduksi maksaakseen tyttärensä hammasraudat.

Kirjallisuustieteilijä Luule Epner on kuvannut, että Saatin teoksia leimaavat vastakohdat, kuten elämä ja kuolema, tämän- ja tuonpuoleinen sekä ruumis ja sielu. Henkilöt tuntuvat elävän kahden maailman välissä, ja realistiseen arjen kuvaukseen sekoittuu poeettisia sävyjä ja metafyysisiä ulottuvuuksia.

Saatin puoliso on kuvataiteilija Raul Meel.

## Suomennetut teokset
* *Lasnamäen lunastaja*, suom. Tuula Friman, WSOY 2011 
* Sumuvuorten ruhtinas, novelli, suom. Kaisu Lahikainen, antologiassa *Merentakaisia: uusinta virolaista proosaa*, toim. Eva Lille. Weilin + Göös 1984 Sarja: Weilin + Göösin kirjasto 

## Lähteet
Vuoden designteko

**Vuoden designteko** on Suomalaisen työn liiton vuodesta 2012 jakama palkinto.

## Palkittuja
* 2012: bambukuituisia vauvanvaatteita suunnitteleva ja valmistava Beibamboo Oy 
* 2013: mattovalmistaja VM-Carpet Oy
* 2014: puisia Lastu-suojakuoria mobiililaitteille valmistava Droplet Hitech Design Oy
* 2015: Drop-ulkoaltaita valmistava Useful Stuff Oy
* 2016: jurvalainen Hakola Huonekalu Oy
* 2017: FRENN-miestenvaatteita valmistava Frenn Company Oy
* 2018: lasten ja nuorten arkkitehtuurikoulu Arkki ry
* 2019: puukomposiitista kylpyhuonekalusteita suunnitteleva ja valmistava Woodio Oy
* 2020: julkitilakalusteita valmistava Piiroinen Oy
* 2021: sähköautojen latauslaitteita suunnitteleva ja valmistava Kempower Oy
* 2022: Vaatelaastari- ja FabPatch -tekstiilipaikkaa valmistava Oikiat Design Oy (nyk. FabPatch Oy) 

## Lähteet
Kaitala

**Kaitala** voi tarkoittaa:

## Paikkoja

* Suuri Kaitala, *Viikkinä*,  entinen kylä Lempaalassa Pohjois-Inkerissä
* Pieni Kaitala, *Riskanmäki*, entinen kylä Lempaalassa Pohjois-Inkerissä

## Henkilöitä

* Arja Kaitala (o.s. *Häkkinen*, s. 1954), eläinekologian emeritaprofessori
* Jahvetti Kaitala (1750–1823), talonpoika ja valtiopäivämies
* Risto Kaitala (1941–2017), jääkiekkomaalivahti
* Veijo Kaitala (s. 1951), populaatioekologian emeritusprofessori, Arja Kaitalan ent. puoliso
* Veli-Matti Kaitala (1935–1978), lapsinäyttelijä
Nagato

**Nagato** voi tarkoittaa:

* Nagato, Japanin Yamaguchin prefektuurin kaupunki
* Nagato, Japanin Naganon prefektuurin entinen kunta
* Nagaton provinssi, Japanin entinen provinssi
* *[[Nagato (1919)|Nagato]]*, Japanin keisarillisen laivaston taistelulaiva
* Hiroyuki Nagato, japanilainen näyttelijä
Linhas de Wellington

**Linhas de Wellington** (; kansainvälisesti *Lines of Wellington*) on vuonna 2012 ensi-iltansa saanut portugalilais-ranskalainen historiallinen sotadraamaelokuva, jonka on ohjannut Valeria Sarmiento, käsikirjoittanut Carlos Saboga ja tuottanut Paulo Branco.

*Linhas de Wellington* sai ensi-iltansa vuoden 2012 Venetsian elokuvajuhlilla, missä Valeria Sarmiento oli ehdokkaana pääkilpailussa parhaan elokuvan Kultaisen leijonan saajaksi. Elokuva valittiin Portugalin viralliseksi ehdokkaaksi parhaan vieraskielisen elokuvan Oscarin saajaksi vuoden 2014 Oscar-gaalaan, mutta se ei päässyt lopullisten ehdokkaiden joukkoon.

## Juoni
*Linhas de Wellington* sijoittuu Pyreneiden niemimaan sotaan, Buçacon taistelun aikoihin vuoden 1810 syyskuuhun. Elokuva kertoo Ranskan hyökkäyksestä Portugaliin sekä sotilaiden että siviilien elämistä, joita sota koettelee.

## Näyttelijät

## Tuotanto
*Linhas de Wellingtonin* alkuperäisenä ohjaajana oli Raúl Ruiz, joka alkoi valmistella elokuvaa käsikirjoittaja Carlos Sabogan ja tuottaja Paulo Brancon kanssa. Kun Ruiz kuoli ennen elokuvan kuvausten alkua elokuussa 2011, hänen vaimonsa Valeria Sarmiento kiinnitettiin elokuvan ohjaajaksi.

*Linhas de Wellingtonin* kuvaukset alkoivat 20. marraskuuta 2011 ja päättyivät 19. helmikuuta 2012. Elokuva kuvattiin Portugalissa 4,8 miljoonan euron budjetilla. Portugalissa elokuvan kuvauspaikkoina olivat Lissabon, Torres Vedras, Sintra, Óbidos ja Gouveia. Elokuvan tuotantoyhtiöinä olivat portugalilainen Clap Filmes ja ranskalainen Alfama Films, joiden kanssa yhteistyötä teki ranskalainen France 3 Cinéma. *Linhas de Wellingtonin* virallinen ranskalainen traileri julkaistiin 19. syyskuuta 2012.

## Julkaisu ja vastaanotto
*Linhas de Wellington* sai ensi-iltansa Venetsian elokuvajuhlilla Italiassa 4. syyskuuta 2012. Elokuva sai teatteriensi-iltansa Portugalissa 4. lokakuuta 2012 ja Ranskassa 21. marraskuuta 2012. Clap Filmes oli elokuvan teatterilevittäjänä Portugalissa ja Alfama Films Ranskassa. Elokuva keräsi teatterikierroksensa aikana Portugalissa 46 543 ja Ranskassa 37 419 katsojaa. Elokuva on kiertänyt useita elokuvajuhlia ympäri maailman, kuten vuoden 2012 Toronton ja San Sebastiánin elokuvajuhlat. *Linhas de Wellington* on saanut ranskalaisilta elokuvakriitikoilta lähinnä myönteisen vastaanoton.

*Linhas de Wellington* julkaistiin Ranskassa niin DVD:lle kuin blu-rayllekin 14. maaliskuuta 2013.

## Palkinnot ja ehdokkuudet

## Minisarja

Elokuvasta on olemassa myös pidempi 170-minuuttinen versio, joka on esitetty televisiossa kolmiosaisena minisarjana. Minisarjan nimenä on elokuvasta poiketen *As Linhas de Torres*, jonka ensimmäinen osa esitettiin ensi kerran Portugalissa RTP 1 -kanavalla 31. maaliskuuta 2013. Viimeinen osa esitettiin 14. huhtikuuta 2013.

### Osat

## Lähteet

## Aiheesta muualla
* 
* ''Linhas de Wellington'' AlloCinéssä
Johannes (täsmennyssivu)

**Johannes** voi tarkoittaa seuraavia:

*Johannes, miehen etunimi
*Johannes, entinen Suomen kunta
*Johannes, nykyinen Venäjän kunta
*Johannes, sukunimenä:
** Helalia Johannes (s. 1980), namibialainen kestävyysjuoksija. .
Oktadekyyliamiini

**Oktadekyyliamiini** eli **n-oktadekyyliamiini** on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan valkoisia hiutaleita, joilla on tunnusomainen haju. Sen kemiallinen kaava on C18H39N ja rakennekaava CH3(CH2)17NH2. Dodekyyliamiinista käytetään myös nimiä *1-oktadekaaniamiini*, *1-amino-oktadekaani *, *stearamiini * tai *stearyyliamiini*.

Oktadekyyliamiinin moolimassa on 269,5&nbsp;g/mol, sulamispiste 52,9&nbsp;°C, kiehumispiste 346,8&nbsp;°C, tiheys  0,86&nbsp;g/cm3 ja CAS-numero 124-30-1. Aineen ympäristövaikutuksia ei ole tutkittu ja sen liukoisuus veteen on erittäin huono. Oktadekyyliamiinin vesiliuos on heikko emäs ja se reagoi happojen, happoanhydridien, happokloridien ja hapettimien kanssa. Palaessaan oktadekyyliamiini hajoaa ja muodostaa myrkyllisiä huuruja, jotka sisältävät typen oksideja.

Oktadekyyliamiini on pinta-aktiivinen amiini, joka muodostaa metallipinnoille haihtuvia kalvoja. Nämä kalvot ehkäisevät korroosiota ja epäpuhtauksien muodostumista passivoimalla teräspintoja.

## Lähteet

## Aiheesta muualla
*
*PubChem: Octadecylamine 
*Human Metabolome Database (HMDB): Octadecylamine 
*ChemBlink: Octadecanamine
Enzo Enzo

**Enzo Enzo** (s. **Körin Ternovtzeff**, 29. elokuuta 1959 Pariisi, Ranska, nykyään **Korïn Noviz**), on ranskalainen laulaja. Hänellä on venäläiset sukujuuret. 

## Diskografia
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
Patrick Tiainen

**Patrick Tiainen** (s. 1993 Kokkola) on suomalainen pastori ja saarnaaja, joka on Word of Faith Church Finland -seurakunnan perustaja ja entinen johtaja.

Koulukiusaamisesta kärsinyt Tiainen tuli uskoon rippileirillä. Myöhemmin varusmiespalveluksen suoritettuaan hän matkusti Keniaan, jossa hän opiskeli pastoriksi paikallisessa raamattukoulussa. Suomeen palattuaan hän perusti toukokuussa 2014 Kokkolaan suomalaisen Word of Faith -seurakunnan. Liikkeen toiminta levisi parin vuoden aikana eri puolille Suomea, kunnes toukokuussa 2017 Tiainen ilmoitti eroavansa seurakunnan johdosta uupumuksen, auto-onnettomuuden ja mieshenkilöön olevan avioliiton ulkopuolisen suhteen takia.

Tiainen opiskeli Kuopion Pelastusopistolla hätäkeskuspäivystäjätutkinnon ja työskentelee ammatissaan Turussa.

Tiainen julkaisi kirjan *Taivaan ja helvetin väliltä* 19. marraskuuta 2021. Kirja on seitsemän seksuaalivähemmistön edustajan kuvaus elämästä uskon ja homoseksuaalisuuden kanssa. Kesällä 2023 Tiainen pahoinpideltiin hänen puhuessaan Tallinnan Pride-tapahtumassa.

## Lähteet

## Aiheesta muualla
* Elämäni karismaattisena pastorina - ja sen jälkeen, Yle Areena 21.2.2021  (tekstitetty suomeksi)
PSN-6

**PSN-6** (**Nusantara Satu**) on indonesialaisen PT Pasifik Satelit Nusantaran (PSN) operoima geostationaarinen tietoliikennesatelliitti, joka laukaistiin SpaceX:n Falcon 9-raketilla 22. helmikuuta 2019. Satelliitin on tarkoitus palvella Kaakkois-Aasian, Indonesian ja Hongkongin alueen tietoliikennetarpeita.

Laukaisun sekundäärisen kuormana oli Beresheet-kuuluotain.

## Satelliitti
PSN-6 on Space Systems/Loralin valmistama satelliitti, joka on varustettu K<sub>u</sub>- ja C-kaistojen transpondereilla. Satelliitin massa on noin 5&nbsp;000 kilogrammaa. PSN-6 on tarkoitus sijoittaa kiertoradalla segmentille 146 astetta itäistä pituutta, missä se palvelee Kaakkois-Aasian, Indonesian saariston ja Hongkongin alueen tietoliikennetarpeita.

PSN suunnitteli alkuun tilaavansa PSN-6:n Boeingilta mutta tilasi sittenkin SSL:ltä. Boeing oli aiemmin toimittanut bermudalaiselle ABS:lle ja ranskalaiselle Eutelsatille sähköpropulsiota käyttäviä BS-702SP-runkoon pohjautuvia tietoliikennesatelliitteja, jotka laukaistiin kahdella yhteislaukaisulla SpaceX:n Falcon 9 -kantoraketin kyydissä. PSN oli kiinnostunut vastaavasta laukaisujärjestelystä, mutta Boeing ei onnistunut löytämään vuoden etsinnästä huolimatta PSN-6:n Falcon 9-yhteislaukaisulle toista satelliittiasiakasta, minkä PSN oli asettanut oman satelliittitilauksensa ehdoksi.

Boeing-tilauksen peruuntumisen jälkeen PSN otti PSN-6:n uudeksi toimittajaksi Space Systems/Loralin.

## Lähteet

## Aiheesta muualla
* SSL Names Undisclosed Customer Announced Last Month
Muunnos (biologia)

**Muunnos** (*varietas*, var.) on eliöiden taksonomisen luokittelun taso, joka on alalajin ja muodon välissä. Eri muunnoksia edustavat yksilöt kuuluvat siis samaan lajiin, mutta eroavat jossain määrin toisistaan. Muunnoksiin jaettava taksoni voi olla alalaji tai myös laji. Esimerkiksi juolasara (*Carex nigra* var. *nigra*), tupassara (*Carex nigra* var. *juncea*) ja kankeasara (*Carex nigra* var. *recta*) ovat jokapaikansaralajin (*Carex nigra*) muunnoksia ja merirantaluikka (*Eleocharis palustris* subsp. *palustris* var. *lindbergii*) on pohjanrantaluikan (*Eleocharis palustris* subsp. *palustris*), rantaluikan alalajin, toinen muunnos.
Rahkoila

**Rahkoila** on kylä Hattulan kunnassa Kanta-Hämeessä. Kylä sijaitsee kunnan keskustaajaman, Parolan pohjoispuolella. Rahkoilan halki kulkee kantatie 57, jonka kanssa risteävät sekä Aulangolle johtava Aulangontie että Tyrväntöön vievä Tyrvännöntie. 

Kylä rajoittuu maantieteellisesti Vanajaveteen sekä Merven, Mierolan ja Pekolan kyliin. Rahkoilan koululta, jota voidaan pitää kylän keskuksena, kertyy matkaa Aulangon kylpylähotellille alle seitsemän kilometriä ja Hämeenlinnan torille alle 12 kilometriä. Hattulan kunnan keskustaajamaan, Parolaan on noin kolme kilometriä (tilastollisessa taajamaluokituksessa Rahkoila on osa Parolan taajamaa). Aulangontietä pitkin kulkevat linja-autot  620, 621, 622 ja 656. Linja-autot liikennöivät maanantaista lauantaihin.  Rahkoilan kylä jakautuu lukuisiin pienempiin osiin, joita ovat muun muassa Kettumäki, Salimäki ja Valtee. Se kuuluu yhdessä Mierolan kanssa valtakunnallisesti merkittäviin rakennettuihin kulttuuriympäristöihin.

Rahkoilan kylä on Hattulan vanhimpia ja historiallisesti taloluvultaan suurimpia kyliä. Jaakko Juteini syntyi Rahkoilassa sijainneeseen Juutilan taloon vuonna 1781. Rahkoilan koulu perustettiin vuonna 1902 ja se onkin Hattulan vanhimpia. Talousrakennukset ovat 1940-luvulta. Koulussa toimi peruskoulun luokat 1–4 kunnes se lakkautettiin keväällä 2013.

Kylässä toimii Rahkoilan seudun koulu- ja kyläyhdistys ry, joka järjestää tapahtumia alueen asukkaille.

## Aiheesta muualla
*Rahkoilan seudun koulu- ja kyläyhdistys 
*Rahkoilan kylä museoviraston sivuilla
Bushmeat

**Bushmeat** (joskus myös *wildmeat* tai *game meat*, ) tarkoittaa kesyttämättömien nisäkkäiden, matelijoiden, sammakkoeläinten ja lintujen metsästämistä ruoaksi trooppisen ja subtrooppisen vyöhykkeen metsistä.

Bushmeat on suuressa osassa maailmaa laitonta johtuen sen suuresta riskistä tartuntatautien levittäjänä. Sen tiedetään levittävän HIV:tä, ebolaa ja monia muita tauteja.

Bushmeatin laiton kauppa tuhoaa uhanalaisia eläinlajeja ja elinympäristöjä vaikuttamalla alueiden biodiversiteettiin. Sitä salakuljetetaan ympäri maailmaa, myös Eurooppaan.

Kansainvälisen metsäntutkimuskeskuksen selvityksen mukaan pelkästään Afrikan Kongon altaan alueella kulutetaan yli 5 miljoonaa tonnia bushmeat-lihaa vuosittain. Vaarallisuudestaan huolimatta se on Afrikassa köyhillä alueilla ihmisten suurin proteiinin lähde.

## Katso myös
* Salametsästys
* Kissanliha
* Koiranliha

## Lähteet

## Aiheesta muualla

* Ape Alliance 
* The wildlife trade monitoring network
Berghain

**Berghain** on teknomusiikin soittoon keskittynyt yökerho, joka sijaitsee Berliinissä Kreuzbergin ja Friedrichshainin kaupunginosien välissä; myös yökerhon nimi on yhdistelmä näistä kaupunginosista. Ennen Saksan jälleenyhdistymistä Kreuzberg sijaitsi Länsi-Berliinissä ja Friedrichshain Itä-Berliinissä. 

Berghain tuli toisen saksalaisen yökerhon Ostgutin tilalle sen lopettaessa tammikuussa 2003. Berghainin omistaman, vuosina 2005–2022 toimineen levy-yhtiön nimi oli Ostgut Ton. 

Yhdysvaltalainen toimittaja Philip Sherburne kuvaili Berghainia vuonna 2007 ”mahdollisesti teknon tämänhetkiseksi pääkaupungiksi, samalla tavalla kuin E-Werk tai Tresor olivat omina kukoistusaikoinaan.”

## Yökerho

Berghain sijaitsee entisen voimalaitoksen tiloissa. Yökerho alun perin vuokrasi tilat ruotsalaiselta Vattenfall-energiayhtiöltä, mutta vuonna 2011 Berghain osti rakennuksen ja tuli sen nykyiseksi omistajaksi.

### Kulttuuri
Berghainin kulttuuri yhdistetään usein hedonismiin, mutta myös niin sanottuun rappiokulttuuriin. Vuoden 2006 *[[The New Zealand Herald]]* -artikkelissa kuvaillaan Berghanin kävijöiden ”tyydyttäen seksuaaliset halunsa julkisesti” yökerhon sisällä, jossa on niin kutsuttuja dark roomeja, jotka on tehty varta vasten seksin harrastamisen mahdollistamiseen. *[[The Guardian]]in* Helen Pidd kirjoitti vuoden 2008 artikkelissa: ”Jos kävelet ensimmäisen kerroksen myyntikojujen ohi, tulet varmasti näkemään alastoman takamuksen tai kymmenen.” Valokuvaus on jyrkästi kiellettyä Berghainissa, eikä yökerhosta löydy minkäänlaisia peilejä tai heijastavia pintoja. 

Berghain on tunnettu myös pitkistä aukioloajoistaan. Kuten Pidd kirjoitti vuonna 2008: ”Kukaan ei saavu ennen kello neljää aamuyöllä ja suurin osa jää reilusti yli teeajan.” Jesse Rose, jonka ”Made To Play” -levy-yhtiö toimi yökerholla vuonna 2011, kertoi arvostuksestaansa yökerhoa kohti *[[DJ Magazine]]n* vuoden 2011 ”Top 100 Clubs” -listalla seuraavasti: ”Vieläkin koko maailman paras kerho minulle, sillä se ei ole kiinnostunut olemaan maailman paras kerho. Kaverit tekevät mitä haluavat, miten haluavat ja se toimii jatkuvasti. Ei VIP:tä, ei peilejä vessassa, ei kalliita cocktaileja, vain hyvä äänentoisto ja mahtava porukka.”

## Lähteet

## Aiheesta muualla
V Is for Viagra. The Remixes

**V Is for Viagra. The Remixes** on yhdysvaltalaisen artistin Pusciferin remix-albumi vuodelta 2008. Se sisältää kymmenen remixiä Pusciferin albumin *[[V Is for Vagina]]* kappaleista sekä kaksi remixiä singlestä ”Cuntry Boner”, jota ei julkaistu millään albumilla.

## Kappaleet

## Arvostelut
* AllMusic: 
* Imperiumi: 7/10

## Lähteet
K V -luokka

**K V -luokka** on Alankomaiden kuninkaallisen laivaston kolmen aluksen muodostama sukellusveneluokka.

## Alukset

## Lähteet
*

### Viitteet
Silkkihirssit

**Silkkihirssit** (*Eriochloa*) on heinäkasvien (Poaceae) heimoon kuuluva kasvisuku. Sukuun kuuluu 35 lajia.

## Lajeja
* preeriasilkkihirssi (*Eriochloa contracta*)
* idänsilkkihirssi (*Eriochloa villosa*)

## Lähteet

## Aiheesta muualla
*Kassu – Kasvien suomenkieliset nimet: Silkkihirssit (''Eriochloa'')
*Suomen Lajitietokeskus: Silkkihirssit – ''Eriochloa''
*ITIS: ''Eriochloa'' 
*United States Department of Agriculture (USDA): ''Eriochloa'' 
*Flora of China: ''Eriochloa''
Hr. Ms. K VI

**Hr. Ms. K VI** oli Alankomaiden kuninkaallisen laivaston K V -luokan sukellusvene.

## Valmistus

Alus tilattiin Wilton-Fijenoordilta Schiedamista ja sen köli laskettiin 4. huhtikuuta 1916. Alus laskettiin vesille 23. joulukuuta 1920 ja se otettiin palvelukseen 11. lokakuuta 1921.

## Palvelus
Alus lähti 27. lokakuuta 1921 Nieuwediepistä merelle ja se matkasi ilman saattajaa Port Saidin, Suezin kanavan ja Sabangin kautta Surabayaan, jonne se saapui 31. tammikuuta 1922.

Alus poistettiin palveluksesta elokuussa 1937.

## Lähteet
*

### Viitteet
Kananhirssit

**Kananhirssit** (*Echinochloa*) on heinäkasvien heimoon kuuluva kasvisuku, johon kuuluu 35 lajia. Niitä esiintyy lähes koko maailmassa.

Suvun lajeista rikkakananhirssiä (*Echinochloa crus-galli*) ja lännenkananhirssiä (*Echinochloa muricata*) tavataan Suomessa vieraslajeina, jotka ovat todennäköisesti tulleet muun muassa Pohjois- ja Etelä-Amerikasta tuotujen erilaisten ravintokasvien siementen tai rehun mukana.

## Lajeja
* tipunhirssi (*Echinochloa colonum*)
* rikkakananhirssi (*Echinochloa crus-galli*)
* japaninkananhirssi (*Echinochloa esculenta*)
* kalvaskananhirssi eli japaninhirssi (*Echinochloa frumentacea*)
* lännenkananhirssi (*Echinochloa muricata*)
* nigerinkananhirssi (*Echinochloa scabra*)
* jokikananhirssi (*Echinochloa stagnina*) 

## Lähteet

## Aiheesta muualla
* Suomen Lajitietokeskus: Kananhirssit (''Echinochloa'')
* ITIS: ''Echinochloa'' 
* United States Department of Agriculture (USDA): ''Echinochloa'' 
* Flora of China: ''Echinochloa'' 
* UniProt: Taxonomy - ''Echinochloa'' 
* Global Biodiversity Information Facility (GBIF): ''Echinochloa''
Kakkulaiset

**Kakkulaiset** (*Biscutella*) on ristikukkaiskasvien (Brassicaceae) heimoon kuuluva kasvisuku. Sukuun kuuluu 51 lajia.

## Lajeja
* *[[Biscutella ambigua]]*
* *[[korvakakkulainen|Biscutella auriculata]]* – korvakakkulainen
* *[[Biscutella coronopifolia]]*
* *[[kalliokakkulainen|Biscutella didyma]]* – kalliokakkulainen
* *[[Biscutella laevigata]]*
* *[[Biscutella lyrata]]*
* *[[Biscutella sempervirens]]*
* *[[Biscutella valentina]]*

## Lähteet

## Aiheesta muualla
* Kassu – Kasvien suomenkieliset nimet: Kakkulaiset (''Biscutella'')
* Suomen Lajitietokeskus: Kakkulaiset – ''Biscutella''
Hr. Ms. K VII

**Hr. Ms. K VII** oli Alankomaiden kuninkaallisen laivaston K V -luokan sukellusvene.

## Valmistus

Alus tilattiin Wilton-Fijenoordilta Schiedamista ja sen köli laskettiin 25. heinäkuuta 1916. Alus laskettiin vesille 8. maaliskuuta 1921 ja se otettiin palvelukseen 5. syyskuuta 1922.

## Palvelus
Alus lähti 18. syyskuuta 1923 puoli kaksitoista Den Helderistä Hollannin Itä-Intiaan emälaiva *Hr. Ms. Pelikaanin* ja sukellusvene ''Hr. Ms. K II'':n kanssa. E. M. Wissmannin johtama osasto ankkuroitui tunniksi sataman edustalle ennen kuin se jatkoi matkaansa Gibraltarille, jonne osasto saapui 28. syyskuuta. Pohjanmerellä osastoon liittyi vielä sukellusvene *[[Hr. Ms. K VIII]]*, joka saapui joko Vlissingenistä tai Rotterdamista.

Gibraltarilta osaston matka jatkui 3. lokakuuta Tunisin, jonne se saapui 7. lokakuuta. Osaston piti jatkaa matkaansa Aleksandriaan 11. lokakuuta kello yksi, mutta Pelikaanin konevika viivästytti osaston lähtöä. Konevian korjaamisen jälkeen ankkurivinssi ei toiminut. Sukellusveneet lähtivät satamasta, mutta *Pelikaan* pääsi lähtemään vasta kello 19.

Satamasta lähdettäessä *Pelikaan* ajoi karille ja 12. lokakuuta *Hr. Ms. K II* yritti tuloksetta vetää emälaivan irti karilta. Osaston alukset tankattiin *Pelikaanilta*, jolloin alus keveni 80&nbsp;000 tonnia. Aluksen veti karilta ranskalainen hinaaja. Sukellusvenemiehistöt harjoittelivat matkalla Alkesandriaan, jonne osasto saapui 18. lokakuuta.

Aleksandriasta matka jatkui 25. lokakuuta Port Saidiin, jonne osasto saapui vuorokautta myöhemmin. Suezin kanavan läpäistyään osasto jatkoi matkaansa Punaisellamerellä, jossa *K II*:n moottori ylikuumeni. Osasto oli 6.-13. marraskuuta Adenissa, mistä matka jatkui Colombon. *Pelikaanin* konevikojen vuoksi osasto saapui Colomboon kolme vuorokautta myöhässä 27. marraskuuta ja se jatkoi matkaansa Sabangiin 5. joulukuuta. Sabangista osasto lähti 17 joulukuuta uuteen tukikohtaansa Tandjong Priokiin, jonne se saapui 24. joulukuuta.

Alus lähti 25. maaliskuuta 1926 sukellusveneosaston mukana vierailulle Tarakanista Manilaan.

Saksa hyökkäsi Alankomaihin 10. toukokuuta 1940 ja Yhdysvallat ja Alankomaat julistivat sodan Japanille Pearl Harborin hyökkäyksen jälkeen. *K VII* oli reservissä Surabayassa.

Keisarillisen Japanin laivaston ilmavoimat pommitti 14. joulukuuta Tarempahia ja japanilaiset nousivat maihin 27. joulukuuta Borneon ja Singaporen välissä sijaitsevalla Tambelanilla.

*K VII* tuhoutui 18. helmikuuta 1942 Surabayan satamassa japanilaisten ilmapommituksessa. Alus oli sukelluksissa satama-altaassa, kun sille oli annettu käsky suojautua. Valitettavasti suunnitelma ei toiminut ja kaikki aluksella olleet kolmetoista merisotilasta saivat surmansa.

## Lähteet
*

### Viitteet
Silkkiheinät

**Silkkiheinät** (*Imperata*) on heinäkasvien (Poaceae) heimoon kuuluva kasvisuku. Sukuun kuuluu 11 lajia.

Koristekasvina käytettävä hurmesilkkiheinä (*Imperata cylindrica* 'Rubra') on silkkiheinän (*Imperata cylindrica*) punalehtinen lajike.

## Lajeja
* *[[Imperata brasiliensis]]*
* *[[Imperata brevifolia]]*
* *[[Imperata cheesemanii]]*
* *[[Imperata condensata]]*
* *[[Imperata conferta]]*
* *[[Imperata contracta]]*
* *[[silkkiheinä|Imperata cylindrica]]* – silkkiheinä eli afrikansilkkiheinä
* *[[Imperata flavida]]*
* *[[Imperata minutiflora]]*
* *[[Imperata parodii]]*
* *[[Imperata tenuis]]*

## Lähteet

## Aiheesta muualla
* Finto, Kassu – Kasvien suomenkieliset nimet: Silkkiheinät (''Imperata'')
* Suomen Lajitietokeskus: Silkkiheinät – ''Imperata''
* ITIS: ''Imperata'' 
* United States Department of Agriculture (USDA): ''Imperata'' 
* Flora of China: ''Imperata''
Syanoetikkahappo

**Syanoetikkahappo** (C3H3NO2) on karboksyylihappoihin ja nitriileihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muun muassa lääkeaineiden valmistukseen. 

## Ominaisuudet
Huoneenlämpötilassa syanoetikkahappo on väritöntä tai valkoista kiteistä ainetta. Yhdiste liukenee erittäin hyvin veteen, etanoliin ja dietyylieetteriin. Liukoisuus poolittomampiin orgaanisiin liuottimiin kuten kloroformiin tai bentseeniin on vähäisempi. Syanoetikkahappo on keskivahva happo, ja sen happovakion arvo on 3,65·10-3 mol/dm3. Yhdisteen reaktiot ovat tyypillisiä nitriileille ja karboksyylihapoille. Se esimerkiksi reagoi alkoholien kanssa syanoasetaattiestereiksi vahvan hapon läsnä ollessa ja hydrolysoituu malonihapoksi kuumennettaessa vesiliuoksessa. Syanoetikkahapolle ja sen johdannaisille tyypillinen reaktio on Knoevenagel-kondensaatio aldehydien tai ketonien kanssa. Kuumennettaessa syanoetikkahappoa noin 160 °C:n lämpötilaan se hajoaa asetonitriiliksi ja hiilidioksidiksi.

## Valmistus ja käyttö
Syanoetikkahappoa valmistetaan natriumklooriasetaatin tai kloorietikkahapon ja natriumsyanidin vesiliuoksen välisellä reaktiolla. Reaktion jälkeen liuos tehdään happamaksi, ja syanoetikkahappo uutetaan liuoksesta orgaanisen, veteen liukenemattoman liuottimen avulla. Lopuksi liuotin haihdutetaan. Muita tapoja ovat asetonitriilin karboksylaatio ja propionitriilijohdannaisten hapetus.

Syanoetikkahappoa käytetään runsaasti orgaanisen kemian synteeseissä. Siitä valmistetaan muun muassa estereitä kuten etyylisyanoasetaattia sekä muita yhdisteitä kuten malonihappoa ja malonihapon monoestereitä, lääkeaineita kuten dekstrometorfaania ja teofylliiniä ja maatalouskemikaaleja kuten symoksaniilia.

## Lähteet
Espartoheinät

**Espartoheinät** (*Lygeum*) on heinäkasvien (Poaceae) heimoon kuuluva pieni kasvisuku. Sukuun kuuluu nykyisin vain yksi laji: espartoheinä (*Lygeum spartum*). Sukuun on aikojen kuluessa kuvattu useita muitakin lajeja, mutta nykyisin niiden tulkitaan olevan samaa lajia kuin espartoheinä (*Lygeum spartum*) ja nimiltään täten sen synonyymejä.

## Lähteet

## Aiheesta muualla
* Kassu – Kasvien suomenkieliset nimet: Espartoheinät (''Lygeum'')
* Integrated Taxonomic Information System (ITIS): ''Lygeum'' 
* United States Department of Agriculture (USDA): ''Lygeum'' 
* Flora of Pakistan: ''Lygeum''
Sorilanlammi

**Sorilanlammi**  on Pirkanmaalla Tampereella Sorilassa sijaitseva lampi.

## Maantietoa
Lammen pinta-ala on 4 hehtaaria. Se on 450 metriä pitkä ja 150 metriä leveä. Siinä ei ole kartan mukaan saaria. Lammen rantaviivan pituus on 1,0 kilometriä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Sorilanjoen valuma-alueeseen (35.319) järvi kuuluu. Järven vedenpinnan korkeus on 95,6 metriä mpy.

## Lähteet
Tuuletussolukko

**Tuuletussolukko** eli **aerenkyymi** on tylppysolukosta muodostunutta solukkoa, jossa on runsaasti soluvälejä. Tuuletussolukon solut voivat olla esimerkiksi tähtitylppysoluja, jotka ovat muodoltaan tähtimäisiä. Tuuletussolukon suuret soluvälit mahdollistavat kaasujen, kuten hapen, tehokkaan kulkeutumisen kasvinosien välillä versoista juuriin ja päinvastoin, jolloin hapettomassa ympäristössä olevat kasvinosat saavat happea ikään kuin "sisäkautta". Tuuletussolukkoa on tavallisesti monilla vesikasveilla sekä muilla kosteilla tai märillä paikoilla kasvavilla kasveilla.

## Lähteet
Kalliojärvi (Tampere, Sorila)

**Kalliojärvi**  on Pirkanmaalla Tampereen Sorilassa sijaitseva järvi.

## Maantietoa
Järven pinta-ala on 12 hehtaaria. Se on 800 metriä pitkä ja 400 metriä leveä. Siinä ei ole kartan mukaan saaria. Järven rantaviivan pituus on 2,1 kilometriä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Sorilanjoen valuma-alueeseen (35.319) järvi kuuluu. Järven vedenpinnan korkeus on 135 metriä mpy.

## Lähteet